Diari Oficial de la Generalitat Valenciana


Sumari del DOGV 6609, del 15-09-2011 (2011/9361)

RESOLUCIÓ de 26 de juliol de 2011, de la Conselleria de Presidència, per la qual s'aprova la creació del lloc de tresoreria de l'Ajuntament d'Onil.
---------------------------------------------------------------------------------------------------------------------------------------------------

### Dades del document

Número de DOGV
:   6609

Data del DOGV
:   15-09-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/9361


Data del document
:   26-07-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 26 de juliol de 2011, de la Conselleria de Presidència, per la qual s'aprova la creació del lloc de tresoreria de l'Ajuntament d'Onil. [2011/9361]  
El lloc de treball de secretaria de l'Ajuntament d'Onil està actualment classificat en classe segona.  
El Ple de l'Ajuntament, en la sessió del dia 19 de maig de 2011, va aprovar la modificació de la plantilla de personal amb la creació d'un lloc de treball de tresoreria.   
Així mateix, se sol·licita a aquesta Conselleria de Presidència la creació del lloc esmentat, la provisió del qual està reservada a funcionaris amb habilitació de caràcter estatal de la subescala d'intervenció tresoreria.   
Consta en l'expedient un certificat expedit per la secretaria de la corporació acreditatiu de la publicació de la plantilla en el Butlletí Oficial de la Província d'Alacant número 123, de 30 de juny de 2011.  
Vist el que disposa l'article 168 de la Llei 8/2010, de 23 de juny, segons el qual en les corporacions locals amb secretaria de classe segona serà la relació de llocs de treball la que determine si el lloc de tresoreria està reservat a un habilitat de caràcter estatal o pot ser exercit per un dels seus funcionaris pertanyents als subgrups A1, A2 o B, si pertoca.  
  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona d'aquest Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes per l'article 164.1 de la Llei de 23 de juny, de la Generalitat, de Règim Local de la Comunitat Valenciana; i els articles 2.2.a i 4 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als funcionaris amb habilitació de caràcter estatal, resolc:  
Crear el lloc de tresoreria de l'Ajuntament d'Onil, la provisió del qual està reservada a funcionaris amb habilitació de caràcter estatal de la subescala d'intervenció tresoreria.  
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat del contenciós administratiu en la circumscripció del qual el demandant tinga el seu domicili, en el termini de dos mesos comptador des de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública, no hi pot interposar un recurs en la via administrativa, sense perjudici del que disposa l'article 44 de la Llei 29/1998, de 13 de juliol, i haurà de requerir prèviament perquè s'anul·le o revoque aquest acte, en el termini de dos mesos comptador des de l'endemà de la seua publicació en el Diari Oficial de la Comunitat Valenciana, tenint en compte que això no incideix en l'executivitat de l'acord ni interromp els terminis amb vista a la seua fermesa, atés que no és substitutiu del règim de recursos en la via administrativa.   
Tot això sense perjudici que els interessats puguen exercir qualsevol altra via que estimen oportuna.  
  
València, 26 de juliol de 2011.- La consellera de Presidència: Paula Sánchez de León Guardiola.